TV-gids Donderdag 4 Desember 2014
JY LEES NOU TV-gids Donderdag 4 Desember 2014
17:30 Waardevol (kykNET): Elma vind uit hoe om veilig aanlyn inkopies te doen en Gretha Wiid verduidelik meer oor finansies bestuur.
18:30 Villa Rosa (kykNET): Gerhard sien daarna uit om weer op sy plaas en by die koöperasie uit te kom. Paul reik uit na Carina, maar Eben gee hom slegte nuus.
18:30 7de Laan (SABC2): Die groot dag het vir Sonja aangebreek. Vandag bepaal die res van Emma se lewe. Sal sy in staat wees om haarself te verdedig?
19:30 Binnelanders (kykNET): ’n Onvergeetlike avontuur begin vir Michelle toe sy ontvoer word, terwyl ’n dokter se onveranderde situasie rede tot kommer is.
20:00 Bravo! (kykNET): Die Bravo!-span vier saam Tracey Lange haar 30ste verjaardag en ons gesels met Bobby van Jaarsveld. Die bekende Linda Kriel wys ook hoe om jou lyf vir somer reg te kry.
20:30 The Ultimate Braai Master (e.tv): Oor die afgelope nege weke het die deelnemers dit oor die hele suidelike Afrika heen uitgespook vir die R500 000 prysgeld, die Renault Duster-sportnutsvoertuig, ’n speseryreis Indië toe en die titel as vanjaar se Ultimate Braai Master. Die finale drie spanne kom aan by die Felix Unite Round the Bend-kamp op die oewer van die Breederivier. Hulle is opgewonde en senuagtig, maar die vraag is: Wie van die finale drie spanne die regte kombinasie van spanwerk, braaivernuf en dryfkrag het om die pryse op te raap?
20:00 Boer Soek ’n Vrou (kykNET): Die tyd vir grappies en saam kuier is verby – dit is die laaste dag op die plaas. Die spanning bou op, want elke boer moet binnekort weer ’n keuse maak.